DREPT PENAL ROMAN 
Obiectul dreptului penal 


Obiectul dreptului penal il constituie relațiile de apărare sociala, 
relaţii ce se nasc intre membrii societății pentru respectarea de către 
aceștia a unor valori cum sunt persoana cu drepturile sale, liniştea si 
ordinea publica, însăși societatea in întregul ei. 

După apariţia statului si dreptului, relaţiile de apărare sociala 
constituie obiect de reglementare pentru dreptul penal care prin 
normele sale arata fapte periculoase pentru valorile sociale - 
infracțiunile - si sancțiunile penale aplicabile persoanelor care 
săvârşesc astfel de fapte. 

Într-o opinie, se susţine ca obiectul dreptului penal il constituie 
relațiile sociale de represiune penala, relații ce se stabilesc după 
săvârşirea infracţiunii, intre stat si infractor, prin care statul are 
dreptul si obligaţia sa suporte pedeapsa. 

In cea de a doua opinie, obiectul dreptului penal are o sfera mai 
întinsă cuprinzând nu numai relaţiile de conflict ci si cele de 
cooperare, de conformitate, stabilite prin norme penale. 


Scopul dreptului penal 

Dreptul penal are ca scop apărarea împotriva infracțiunilor, a 
valorilor sociale esenţiale ale societăţii. Asa cum se arata in art. 1 din 
actualul Cod penal, prin legea penala, se apăra împotriva infracțiunilor 
Romania , suveranitatea, independenta si unitatea statului, persoana si 
drepturile acesteia, propietatea precum si întreaga ordine de drept. 

Enumerarea valorilor sociale ce sunt aparate prin legea penala 
împotriva infracțiunilor fiind exemplificativa, permite sa fie cuprinse si 
alte valori sociale,ce au fost consacrate prin Constituția României din 
1991. 

Scopul dreptului penal este pus in evidenta de politica penala cu 
care aceasta se afla într-o legătură indisolubila, dreptul penal fiind 
principalul instrument de realizare a politicii penale. 


Izvoarele dreptului penal 
Noţiune 


In general prin izvor al dreptului se înțelege forma juridica pe 
care o îmbrăca o norma pentru sa deveni obligatorie. 

Având in vedere ca prin normele de drept penal trebuie 
combătut fenomenul periculos al infracționalității, pentru pararea 
valorilor sociale esenţiale, prin prevederea celei mai grele răspunderi 
juridice - răspunderea penala - pentru infracțiuni comise, izvoarele 
dreptului penal sub raportul formei prezintă particularitatea ca pot fi 
exprimate numai prin legi. Sensul noţiunii de lege ca izvor al dreptului 
penal este acela, de act cu caracter normativ adoptat de Parlamentul 
României, după o procedura specifica - care cuprinde norme prin care 
sunt reglementate cu o forţă juridica superioara relaţiile sociale din 
diferite domenii. 


Cadrul izvoarelor dreptului penal 

Preliminarii 

Normele de drept penal pot fi cuprinse numai in legi. Opinii 
privind gruparea tuturor dispoziţiilor cu caracter penal într-un singur 
cod au existat mai cu seama in perioada de pregătire a codului penal 
actual. Argumente in favoarea grupării tuturor normelor de drept 
penal într-un singur cod aveau in vedere scopul si funcțiile dreptului 
penal, posibilitatea de cunoaștere a tuturor dispoziţiilor penale de 
către toţi destinatarii legii penale, o ușurare a aplicării acestuia. 

Soluţia grupării tuturor dispoziţiilor penale într-o lege unica 
-cod - nu a fost acceptata de legiuitorul penal roman din 1968 si se 
pare ca nici nu va putea fi adoptata caci avantajele aduse sunt prea 
mici fata de neajunsurile ce le crează. 

Consideram totodată ca includerea tuturor dispoziţiilor de 
drept penal in Codul penal ar fi presupus si introducerea unor texte 
interpretative cu privire la termenii ori expresiile folosite la 
incriminarea faptelor din domenii specifice ale vieţii sociale si drept 
consecință invadarea codului penal de texte interpretative. 

Fata de aceste inconveniente soluţia legiuitorului roman a fost 
de a lăsa ca o parte din incriminări sa figureze in legile care 
reglementează realtiile sociale din acel domeniu specific al vieţii 
sociale. 

In codul penal au fost incriminate fapte periculoase care au o 


evoluție permanenta, iar normele se adresează tuturor indivizilor sau 
aproape tuturor. 

In legile penale spciale si legile nepenale cu dispozițiuni penale 
au fost incriminate fapte care săvârșesc in domeniile vieţii sociale 
unde evoluția este mai rapida, schimbările sunt mai frecvente. 
Exemplu: circulaţia pe drumurile publice, fondul silvic s.a.m.d., ca si 
faptele ce privesc o sfera restrânsă de indivizi, de exemplu in domeniul 
viei si vinului, pomiculturii, pisciculturii si pescuitului, economia 
vânatului si vânătoarea s.a.m.d. 

In stabilirea faptelor ce vor fi incriminate in codul penal ori in 
legile nepenale cu dispozițiuni penale legiuitorul poate folosi si alte 
criterii. 

Izvoarele dreptului penal in special 

Codul penal este structurat pe doua parti: partea generala si 
partea speciala. 

Partea generala cuprinde opt titluri: legea penala si limitele ei 
de aplicare; infracțiunea; pedepsele; înlocuirea răspunderii penale; 
minoritatea; masurile de siguranță; cauzele care înlătura răspunderea 
penala sau consecințele condamnării; înţelesul unor termeni sau 
expresii. 

Se poate afirma ca in partea generala sunt cuprinse toate 
normele cu caracter general. 

Partea speciala este structurata pe unsprezece titluri: 

infracțiuni contra statului; infracțiuni contra persoanei; 
infracțiuni contra avutului personal sau particular; infracțiuni contra 
avutului public; infracțiuni contra autorităţii; infracțiuni care aduc 
atingere organizaţiilor obşteşti sau altor activități reglementate de 
lege; infracțiuni de fals; infracțiuni la regimul stabilit pentru anumite 
activități economice; infracțiuni care aduc atinfgere unor relaţii 
privind convieţuirea sociala; infracțiuni contra capacității de apărare a 
României; infracțiuni contra păcii si omenirii. 

INFRACŢIUNEA 

Noţiunea de infracţiune 

Conceptul de infracțiune si conștiința dreptului penal este 
folosit sub mai multe accepţiuni. 

Într-o accepţiune - infracţiunea este o fapta a omului prin care 


se înfrânge o norma imperativa, se aduce atingere (se vatămă ori se 
periclitează) unei anumite valori sociale si pentru care cel ce a avarsit 
o astfel de fa[ta urmează sa suport o pedeapsa. Inaceasta accepţiune 
infracțiunea îmbraca forme concrete de: trădare comisa de x, ucidere 
comisa de y, furt comis de z etc. 

Într-o alta accepțiune, conceptul de infracțiune, desemnează 
fapta descrisa prevăzută de legea penala cu elementele sale 
componente si care defineşte o anumită infracțiune. Este accepțiunea 
ce o are in vedere legiuitorul care observamd faptele periculoase 
pentru valorile sociale esenţiale ale societăţii le interzice sub sancțiuni 
specifice pentru a preveni înfăptuirea lor in viitor. 

In sfârşit, conceptul de infracțiune este examinat ca instituție 
fundamentala a dreptului penal care alături de alte doua instituţii tot 
fundamentale - răspunderea penala si sancțiunile de drept penal - 
formează structura dreptului penal “pilonii” dreptului penal. Instituţia 
infracțiunii, in aceasta accepţiune a fost considerata in doctrina penala 
pe buna dreptate ca “piatra de temelie” a oricaruio sistem de drept 
penal. 

Intre accepţțiunile conceptului de infracțiune nu se poate pune 
semnul egalităţii ele fiind o reflectare a unghiului diferit de abordare a 
gradului mai restrâns ori mai întins de generalizare. 

Definiția generala a infracţiunii 

Potrivit art. 7 c.p. “infracțiunea este fapta care reprezintă pericol 
social, săvârșită cu vinovăţie si prevăzută de legea penala”. 

Prin definirea noțiunii generale de infracțiune, legiuitorul 
nostru pune in evidenta aspectele: material, uman, social, moral-politic 
si juridic ale acesteia, conferă cu alte cuvinte complectului general de 
infracțiune un caracter realist, științific. 


In adevăr, infracțiunea ca fenomen ce se petrece in realitatea 
sociala îmbraca aspectele de a fi: 

e material in sensul ca reprezintă o manifestare exterioara a 

individului; 

e uman pentru ca reprezintă o activitate omeneasca; 

e social caci privește, se îndreaptă împotriva relaţiilor sociale; 

e  moral-politic, caci reprezintă atitudine morala si politica a 

făptuitorului fata de valorile sociale; 

e juridic, caci reprezintă o încălcare a unei norme juridice 

penale. 

In noţiunea de infracțiune se retine ceea ce este esenţial pentru 
fapta: pericolul social, vinovăția si prevederea in lege. 

Trăsăturile esenţiale ale infracţiunii 

Fapta care prezintă pericol social 

Fapta - este o manifestare a individului in sfera realităţii, in 
cadrul relaţiilor sociale. Fapta reprezintă o activitate a unui membru al 
societăţii in cadrul relaţiilor sociale, in cadrul relaţiilor cu semenii lui. 

Fapta care prezintă pericol social. Pericol social prezintă orice 
activitate contrara normelor in vigoare caci împiedica normala 
desfășurare a relaţiilor sociale. Dintre faptele care prezintă pericol 
social se detașează prin gradul cel mai ridicat de pericol social - 
infracțiunea. 

Fapta care prezintă pericolul social al unei infracțiuni este fapta 
prin care se periclitează ori se vatămă valorile sociale arătate in art. 1 
c.p., si pentru sancţionarea căreia este necesara aplicarea unei 
pedepse. 

Cu alte cuvinte, trăsătura esenţială a infracțiunii de a fi o fapta 
ce prezintă pericol social se materializează asa cum se prevede in art. 
18 c.p., prin doua aspecte: 

prin fapta se aduce atingere unor valori sociale importante, 
arătate generic in art. 1 c.p. 

pentru sancţionarea unei astfel de fapte este necesara aplicarea 
unei pedepse. 

Pericolul social al infracțiunii este aplicat de legiuitor in funcție 
de valoarea sociala căreia I se aduce atingere; de dinamica faptelor 
oferita de statistica penala; de împrejurările in care se săvârșesc 


faptele; de persoana infractorului etc. pericolul social nu este același 
pentru toate infracțiunile, el diferă in funcție de valoarea sociala 
primejduita prin fapta penala si poate fi diferit pentru aceeași 
infracțiune in funcţie de interesul ocrotirii într-un moment ori altul al 
dezvoltării sociale. 

In doctrina penala pericolul social ca trăsătura a infracțiunii 
este cunoscut sub doua forme: generic sau abstract si concret. 

Pericol social generic sau abstract este apreciat de legiuitor in 
momentul înscrierii faptei periculoase in legea penala ca infracțiune. 
Aprecierea pericolului social generic are loc pe baza unor date 
obiective ca: însemnătatea valorii sociale care trebuie ocrotita; 
gravitatea vătămării ce I se poate aduce valorii sociale, frecventa 
faptelor ce se pot săvârşi, persoana făptuitorului, împrejurările in care 
se pot săvârși astfel de fapte s.a. 

Pericol social concret, este pericolul ce-l prezintă o fapta 
concreta săvârșită de o persoana si este apreciat de instanță 
judecătorească cu prilejul judecării faptei - el se reflecta in sancţiunea 
penala aplicata. 

Fapta săvârșită cu vinovăţie 

A. Noţiune 

Vinovăţia reflecta aspectul subiectiv al infracțiunii si cuprinde 
atitudinea psihica a făptuitorului fata de fapta săvârșită si de urmările 
acesteia. 

Ca atitudine psihica a făptuitorului fata de fapta săvârșită si fata 
de urmările acesteia - vinovăția - este rezultatul interacțiunii a doi 
factori: conștiința si voința. In adevăr, vinovăția presupune o atitudine 
conștientă in sensul ca făptuitorul își da seama, are reprezentarea 
acțiunilor sau inacţiunilor sale, al rezultatului acestora, care este 
periculos si săvârşeşte cu voinţă aceste acțiuni sau inacțiuni antrenend 
energia sa fizica spre realizarea rezultatelor urmărite. 

B. Formele vinovăţiei 

Ca trăsătura esenţială a infracțiunii, vinovăția îmbraca doua 
forme principale: intenţia si culpa. La acestea se mai adaugă si o forma 
mixta - praeterintentia sau intenția depășită specifica unor infracțiuni. 

Intenţia. Este o forma principala de vinovăţie definita in art. 19 
pct. 1 c.p. si reprezintă atitudinea psihica a făptuitorului rezultând din 


prevederea rezultatului faptei sale si urmărirea acelui rezultat prin 
săvârşirea faptei, ori numai acceptarea acelui rezultat. 

Intenţia este cunoscuta in doctrina si in legislație sub doua 
modalităţi: directa si indirecta 

Intenţia directa se (prevăzută in art. 19 pct. 1 lit. a, 
c.p.)caracterizează prin prevederea rezultatului faptei si urmărirea 
acelui rezultat prin săvârşirea faptei. 

Intenţia indirecta (art. 19, pct. 1, lit. b, c.p.) se caracterizează 
prin prevederea rezultatului de către făptuitor, rezultat care nu mai 
este urmărit ci acceptata eventualitatea producerii lui. 

Culpa. Ca forma de vinovăţie culpa este definita prin dispoziţiile 
art. 19 pc. 2 cp. si consta in atitudinea psihica a făptuitorului care 
prevede rezultatul faptei sale, nu-l accepta, socotind fara temei ca 
acesta nu se va produce, ori nu prevede rezultatul faptei sale desi 
putea si trebuia să-l prevadă. 

Culpa este cunoscuta in doctrina si in legislație sub doua 
modalităţi: culpa cu prevedere si culpa simpla. 

Culpa cu prevedere. Se caracterizează prin aceea ca făptuitorul 
prevede rezultatul faptei sale, rezultat pe care nu-l urmăreşte, nu-l 
accepta si considera fara temei ca acesta nu se va produce. Culpa cu 
prevedere mai este denumita in doctrina penala, culpa cu previziune, 
sau ușurință ori temeritate. 

Culpa simpla sau culpa fara prevedere, ori neglijenta sau 
greşeală cum mai este denumita in doctrina penala, se caracterizează 
prin aceea ca făptuitorul nu prevede rezultatul faptei sale, desi trebuia 
si putea să-l prevadă. 

Intenţia depășită (praeterintentia) este o forma mixta de 
vinovăție, ce cuprinde intenţia si culpa reunite. Intenţia depăşită este 
forma de vinovăție ce se realizează prin săvârşirea unei fapte cu 
intenţie si producerea unui rezultat mai grav decât cel urmărit ori 
acceptat de făptuitor prin săvârșirea faptei, rezultat ce se imputa 
acestuia sub forma culpei, deoarece nu l-a prevăzut, desi trebuia si 
putea să-l prevadă. 

Prevederea in lege ca trăsătura esenţială a infracțiunii 

Pentru existenta oricărei infracțiuni sunt necesare cele trei 
trăsături esențiale: fapta ce prezintă pericol social, săvârșită cu 


vonovatie si prevăzută de lege, întrunite cumulativ. Lipsa oricăreia 
dintre aceste trei trăsături esențiale conduce la înlăturarea 
caracterului penal al faptei. Mai mult, putem observa ca in 
considerarea unei fapte ca infracțiune se cercetează mai întâi daca 
fapta este prevăzută de legea penala si daca răspunsul este pozitiv, 
adică fapta este prevăzută de legea penala se vor cerceta si celelalte 
trăsături esențiale pentru a observa împlinirea lor cumulativa si 
considerarea faptei ca infracțiune. 

Prin prevederea penala, a faptei periculoase - ce se săvârşeşte 
cu vinovăţie se realizează diferenţierea infracțiunii de celelalte form de 
ilicit juridic. 

Orice infracțiune trebuie sa fie prevăzută de legea penala ca 
atare, dar nu orice fapta prevăzută de legea penala este si infracțiune 
caci prevederea in lege este doar o trăsătură a acesteia pe lângă 
celelalte de a prezenta pericol social si de a fi comisa cu vinovăție. 

CAUZELE CARE ÎNLĂTURA CARACTERUL PENAL AL FAPTEI 
PRIN ÎNLĂTURAREA VINOVĂȚIEI 

LEGITIMA APĂRARE 


Noţiune si caracterizare 

Legitima apărare este o cauza care exclude caracterul penal al 
faptei datorita lipsei de vinovăție in condiţiile in care aceasta este 
săvârşită. 

Potrivit art. 44 c.p. “Este in stare de legitima apărare acela care 
săvârşeşte fapta pentru a înlătura un act material, direct, imediat si 
injust îndreptat împotriva sa, a altuia sau împotriva unui interes public 
si care pune in pericol grav persoana si drepturile celui atacat ori 
interesul obștesc. 

Este de asemenea in legitima apărare si acela care din cauza 
tulburării sau temerii a depășit limitele unei apărări proporţionale cu 
gravitatea pericolului si cu imprjurarile in care s-a produs atacul” 

Legitima apărare apare ca o riposta pe care o da o persoana 
împotriva unui atac ce pune in pericol grav persoana, drepturile 
acesteia ori interesul public, riposta determinata de necesitatea 
apărării valorilor sociale periclitate. 

Condiţiile legitimei apărări 


A. Condiţiile atacului. 

Atacul sau agresiunea este o comportare violenta a omului, o 
atitudine ofensiva ce se materializează de regula într-o acțiune 
îndreptată împotriva valorilor sociale ocrotite. 

Pentru a da naştere unei apărări legitime atacul trebuie sa 
îndeplinească mai multe condiţii: 

e atacul trebuie sa fie material, direct, imediat si injust; 

e atacul sa fie îndreptat împotriva unei persoane, a 

drepturilor acesteia sau împotriva unui interes obştesc; 

e atacul sa puna in pericol grav valorile sociale ocrotite. 


1. Atacul trebuie sa fie material, direct, imediat si injust. 

a) Atacul sa fie material. Un atac este material când se 
obiectivizează prin acțiuni fizice, menite sa pericliteze in substanţa sa 
fizica valorile sociale octorite. Si acțiunea poate reprezenta un atac 
material, caci permite altor forte sa pericliteze fizic valorile sociale 
ocrotite. 

b) Atacul sa fie direct. Atacul este direct când se îndreaptă si 
creeza un pericol nemijlocit pentru valoarea sociala ocrotita. Atacul 
este direct, s-a susținut in literatura juridica, si atunci când vizează una 
din valorile sociale aparate chiar daca nu are un contact nemijlocit cu 
acea valoare. 

Atacul nu este direct daca intre agresor si victima se afla un 
obstacol (poarta închisă, usa închisă, zid, gard etc.), care face ca atacul 
sa nu creeze un pericol pentru valoarea sociala ocrotita. 

Atacul nu este direct daca intre agresor si valoarea ocrotita 
exista o distanta mai mare de spatiu. Spre ex.: nu este un atac direct un 
atac deslantuit de la o distanta de 100 m cu o secure. 

c) Atacul sa fie imediat. Atacul este imediat când pericolul pe 
care-l reprezintă pentru valoarea sociala s-a ivit, este actual sau este 
pe cale sa se ivească (pericol iminent). Deci atacul este imediat atunci 
când este dezlănțuit sau este pe cale sa se dezlănțuie. Caracterul 
imediat al atacului vizează raportul in timp intre atac si obiectul vizat. 

Caracterul imediat al atacul este reliefat in intervalul scurs intre 
începutul atacul si momentul ivirii pericolului. Când intervalul este 
mare exista posibilitatea înlăturării pericolului prin alte mijloace, 


atacul nu mai este imediat si nu se justifica săvârșirea unei fapte 
prevăzute de legea penala. 

Caracterul imediat al atacului presupune deci iminenta lui (când 
este pe cale sa se dezlănțuie) cat si declanșarea lui. Atacul iminent 
trebuie sa fie real, obiectiv si nu presupune ca acesta este pe cale sa se 
dezlănţuie. 

Atacul imediat este atacul din momentul declanşării si pana in 
momentul consumării acestuia, perioada in care apărarea este 
legitima. 

d) Atacul sa fie injust, adică sa nu aibă temei legal in baza 
căruia se efectuează. 

Atacul este just si nu poate da naștere unei apărări legitime daca 
consta dintr-o activitate prevăzută sau permisa de lege: spre ex.: nu 
reprezintă un atac injust împotriva libertăţii, arestarea unei persoane 
pe baza mandatului de arestare. 

Atacul permis sau ordonat de lege își păstrează caracterul just 
atâta timp cat este efectuat in limitele prevăzute de lege. 

Împotriva unui atac dezlănţuit de un iresponsabil se va riposta 
in stare de necesitate, daca cel ce ripostează cunoaște starea de 
ijresponsabilitate a agresorului si deci va trebui sa comită fapta 
prevăzută de legea penala numai daca nu putea înlătura altfel 
pericolul. 

Daca cel ce face apărarea nu cunoaște starea de iresponsabil a 
agresorulu el va riposta in legitima apărare înlăturând pericolul prin 
mijloacele pe care le considera eficiente, nefiind obligat sa caute o 
soluție mai putin periculoasa. In acest caz legitima apărare va veni in 
concurs cu eroarea de fapt. 

2. Atacul sa fie îndreptat împotriva persoanei care se apără, 
ori împotriva alteia sau împotriva unui interes public. Atacul se 
îndreaptă împotriva persoanei, a drepturilor acesteia susceptibile de a 
fi atacate direct, material, imediat si injust. Aceste drepturi ale 
persoanei pot privi: viaţa, integritatea corporala, sănătatea, libertatea, 
onoarea, averea. 

Atacul îndreptat împotriva unui interes, public justifica o 
apărare legitima. Interesul public poate consta într-o stare, situaţie, 
relaţie, activitate ce interesează o organizaţie publica. 


3. Atacul sa puna in pericol grav persoana celui atacat ori 
interesul public.Caracterul grav al pericolului care ar amenința 
valorile ocrotite se apreciază in funtie de intensitatea acestuia, de 
urmările ireparabile ori greu de remediat care s-ar produce in cazul in 
care nu s-ar interveni. (Spre ex.: pierderea vieţii, cauzarea unei 
vătămări corporale, distrugerea unor bunuri importante etc.). 

B. Condiţiile apărării. 

Pentru a fi legitima, apărarea trebuie sa îndeplinească mai 
multe condiţii: 

e sa se realizeze printr-o fapta prevăzută de legea penala; 

e sa fie precedata de atac; 

e sa fie îndreptată împotriva agresorului, 

e sa fie necesara pentru înlăturarea atacului, 

e sa fie proporțională cu atacul. 


1. Apărarea se realizează printr-o fapta prevăzută de legea 
penala. Daca s-a săvârşit o fapta prevăzută de legea penala se 
cercetează condițiile in care aceasta a avut loc, daca sunt îndeplinite 
condițiile cu privire la atac pentru a putea decide daca a fost săvârşită 
in legitima apărare. 

2. Apărarea sa fie precedata de atac. Aceasta condiție are in 
vedere desfăşurarea apărării după începutul atacului când acesta 
devine actual. Simpla presupunere ca agresorul va deslantui un atac nu 
da dreptul la o apărare legitima. 

3. Apărarea sa se îndrepte împotriva agresorului pentru a 
înceta atacul si a salva valorile periclitate. Apărarea se poate îndrepta 
împotriva vieții, sănătății, libertății agresorului, dar nu împotriva 
bunurilor sale. 

Apărarea îndreptată din eroare împotriva altei persoane decât a 
agresorului va duce la înlăturarea caracterului penal al faptei si pe 
cauza erorii de fapt coroborata cu legitima apărare cu care vine in 
concurs. 

4. Apărarea sa fie necesara pentru înlăturarea 
atacului.Necesitatea apărării se apreciază atât sub raportul întinderii 
in care aceasta poate fi făcută cat si sub raportul intensității. 

Apărarea este necesara si atunci când infracțiunea s-a 


consumat, dar exista posibilitatea înlăturării ori diminuării efectelor 

5. Apărarea sa fie proporţională cu gravitatea atacului. 
Aceasta condiţie ce priveşte proporționalitatea dintre atac si apărare 
se degaja din dispoziţiile art. 44 al c.p. Proporţionalitatea dintre 
apărare si atac nu este de ordin matematic si nu presupune 
echivalenta mijloacelor. Proporţionalitatea apărării cu gravitatea 
atacului respectarea unei echivalente intre actul de apărare si cel de 
atac, astfel ca la un atac îndreptat împotriva integrităţii corporale se 
poate riposta cu o fapta de apărare ce privește integritatea corporala a 
agresorului. 

Daca apărarea este vădit disproporționata fata de gravitatea 
atacului si de împrejurările in care acesta a avut loc, fapta este 
săvârşită cu depășirea limitelor legitimei apărări. 


C. Depășirea limitelor legitimei apărări 

Depăşirea limitelor legitimei apărări poate constitui tot legitima 
apărare când se întemeiază pe tulburarea sau temerea in care se găsea 
făptuitorul in momentul comiterii faptei. Este asa numitul exces 
justificat. 

Pentru existenta excesului justificat se cer îndeplinite condiţiile 
cu privire la atac, condiţiile cu privire la apărare pentru existenta 
legitimei apărări cu deosebirea ca fapta in apărare a depășit marginile 
unei apărări proporționale cu intensitatea si gravitatea atacului, 
depăşire întemeiată pe tulburarea sau temerea in care se găsea 
făptuitorul. 

Determinarea stării de tulburare sau temere implica cercetarea 
tuturor împrejurărilor de fapt in care s-a produs atacul, condiţia 
psiho-fizica a celui ce face apărarea. 

Daca depășirea limitelor legitimei apărări nu se întemeiază pe 
tulburare sau temere, fapta nu mai este considerata săvârșită in 
legitima apărare ci este infracțiune săvârșită in circumstanță 
atenuanta prevăzută de art. 73 lit. a c.p. Excesul de data aceasta este 
scuzabil. 

Efectele legitimei apărări 

Fapta săvârşită in stare de legitmima apărare nu este 
infracțiune pentru ca ii lipseşte trăsătura esenţială a vinovăţiei. 


Făptuitorul a fost constans de necesitatea înlăturării agresiunii care 
punea in pericol grav valorile sociale ocrotite si nu a acționat cu voința 
libera. 

Fapta săvârşită in legitma apărare nu este infracțiune si pe cale 
de consecinţă nu atrage răspunderea penala a făptuitorului. 

In general se apreciază ca fapta săvârșită in legitima apărare 
propriu-zisă nu are caracter ilicit si nu poate atrage nicio alta 
răspunderea juridica. 

In cazul excesului justificat (art. 44 al. 3 c.p.) răspunderea civila 
nu este înlăturată întotdeauna. 

Când legitima apărare vine in concurs cu alte cauze înlătura 
caracterul penal al faptei, răspunderea civila poate interveni, tocmai 
pentru astfel de cauze. 

STAREA DE NECESITATE 

Potrivit dispoziţiilor art. 45 c.p. "Este in stare de necesitate acela 
care săvârşeşte fapta pentru a salva de la un pericol iminent si care nu 
putea fi înlăturat altfel, viața, integritatea corporala sau sănătatea sa, a 
altuia sau un bun important al sau ori al altuia sau un interes public". 

Se considera fapte săvârşite in stare de necesitate: 

e spargerea unui zid, a unei încuietori pentru a salva o 
persoana imobilizata într-o încăpere care este incendiata; 

e distrugerea unui pod de lemn peste un rau care împreună 
cu obiectele aduse de ape au format un baraj in calea apelor 
si astfel prezintă un pericol iminent de inundare a unei 
localităţi, a unei uzine; 

e sustragerea unui autovehicul pentru a transporta de 
urgenta la spital o persoana accidentata 

Pericolul care ameninţa valorile sociale ocrotite in cazul stării 
de necesitate este generat de diferite întâmplări: inundații, cutremure, 
incendii, reacţii ale animalelor etc si nu de atacul unei persoane ca in 
cazul legitimei apărări. 

Condiţiile stării de necesitate 

Condiţii privitoare la pericol 

Sa fie iminent - Pericolul este imonent când este pa cale sa se 
producă. lminenta se situează in anticamera atacului, ceea ce 
presupune ca este îndeplinită aceasta condiţie de a fi iminent când 


pericolul este deja actual. 
Pericolul iminent sa amenințe valorile sociale arătate in art. 45 
al. 2 c.p. O fapta este considerata săvârșită in stare de necesitate când a 
fost necesara pentru a salva de la un pericol iminent valorile sociale: 
viața, integritatea corporala, sănătatea persoanei, ori un bun 
important al acesteia, ori un interes public. 
Pericolul sa fie inevitabil, adică sa nu poată fi înlăturat in alt 
mod decât prin săvârşirea faptei prevăzute de legea penala. 
Condiţiile acţiunii de salvare 
Acţiunea de salvare a valorilor sociale arătate in art. 45 al. 2 c.p. 
pentru a fi considerata săvârşită in stare de necesitate trebuie sa 
îndeplinească următoarele condiţii: 
e sa se realizeze prin comiterea unei fapte prevăzute de legea 
penala 
e acțiunea de salvare prin săvârșirea faptei prevăzută de 
legea penala sa fi constituit singurul mijloc de înlăturare a 
pericolului. Acţiunea de salvare este considerata necesara 
când se efectuează intre momentul in care pericolul a 
devenit iminent si pana la încetarea acestuia. Daca 
făptuitorul avea posibilitatea sa înlăture pericolul prin alte 
mijloace fara a săvârşi fapta prevăzută de legea penala, era 
obligat la aceasta. 
e prin acțiunea de salvare sa nu se cauzeze urmări mai grave 
decât acela care s-ar fi produs daca pericolul nu era 
înlăturat. Fapta sa nu fie săvârşită de către sau pentru a 
salva o persoana care avea obligația de a înfrunta pericolul. 


CONSTRÂNGEREA FIZICA SI CONSTRÂNGEREA MORALA 

Constrângerea fizica 

Noţiune si caracterizare. 

Constrângerea fizica este o cauza care înlătura caracterul penal 
al faptei. Constrângerea fizica ete preiunea pe care o forță căreia nu | 
se poate rezita o exercita asupra energiei fizice a unei alte persoane in 
asa fel încât aceasta comite o fapta prevăzută de legea penala fiind in 
imposibilitate fizica sa acționeze altfel. 


Condiţiile constrângerii fizice 

e Sa exite o constrângere aupra fizicului unei persoane. 
Acţiunea de constrângere asupra fizicului unei persoane 
poate proveni din partea altei persoane (imobilizare, 
secrestare); constrângerea poate fi di din partea unui 
animal (un caine dresat care imobilizează făptuitorul); ori 
din partea unui eveniment (inundație, viscol, cutremur etc.) 
care răpeşte libertatea de mişcare a făptuitorului in sensul 
ca il opreşte de la o acţiune, ori il împinge la o activitate ca 
pe un simplu instrument (cadrea pe gheata, leșinul, epilepia 
etc). 

e  Constrângerea la care a fost supusa persoana sa nu I se fi 
putut rezista. Posibilitatea de a rezista constrângerii fizice 
se apreciază la cazul concret ținând seama deopotrivă de 
natura si de intensitatea forței de constrângere ca si de 
capacitatea si starea psihica a persoanei constrânse. 

e Sub imperiul constrângerii fizice persoana sa săvârșească o 
fapta prevăzută de legea penala. 

Constrângerea morala 

Noţiune si caracterizare 

Constrângerea morala consta in presiunea exercitata prin 

amenințarea cu un pericol grav, pentru persoana făptuitorului ori a 
altuia si sub imperiul căreia cel ameninţat săvârşeşte o fapta prevăzută 
de legea penala. 

Condiţiile constrângerii morale 

Sa săvârşească o fapta prevăzută de legea penala sub imperiul 

unei constrângeri exercitate prin amenințare 

Sa exercite o acțiune de constrângere exercitata prin 

amenințare cu un pericol grav. Pericolul grav cu care se amenința, daca 
nu se săvârşeşte fapta pretinsa poate privi viața, integritatea 
corporala, libertatea, demnitatea, averea celui ameninţat ori a altei 
persoane. 

Pericolul garv cu care se amenința sa nu poată fi înlăturat altfel 

decât prin săvârşirea faptei pretinse. 

CAZUL FORTUIT 

Noţiune si caracterizare 


Cazul fortuit este o cauza care înlătura caracterul penal al faptei. 

Cazul fortuit desemnează situaţia, starea împrejurarea in care 
acțiunea sau interacțiunea unei persoane a produs un rezultat pe care 
acea peroana nu l-a conceput si nici urmărit si care se datorează unei 
energii a carei intervenție nu a putut fi prevăzută. 

Sursa împrejurărilor fortuite poate fi: fenomenele naturii 
(cutremure, furtuni, trăsnete, alunecări de teren, invazia unor insecte) 
a căror producere in timp nu poate fi prevăzută; tehnicizarea 
activităților umane (defectarea unui mecanism); conduita imprudenta 
a unei persoane (apariția brusca in fata unui autovehicul in viteza a 
unei persoane); starea maladiva a unei persoane (epilpsie, leşin, atac 
de cord etc). 

Împrejurarea neprevizibila poate fi anterioara, concomitenta 
sau subsecventa acțiunii făptuitorului. 

Condiţii de existenta 

O fapta se conidera săvârşită in caz fortuit când sunt îndeplinite 
condiţiile: 

e rezultatul socialmente periculos al faptei sa fie consecința 
intervenţiei unei împrejurări străine de voință si conștiința 
făptuitorului. 

e  făptuitorul sa fi fost in imposibilitatea de a prevedea 
intervenția împrejurării (forței străine) care a produ 
rezultatul 

e fapta carea căpătat un rezultat socialmente periculos sa fie 
prevăzută de legea penala. 

Iresponsabilitatea 

Noţiune si caracterizare 

lresponsabilitatea este starea de incapacitate psiho-fizica a unei 
persoane care nu poate să-și dea seama de semnificația sociala a 
acțiunilor sau inacțiunilor sale ori nu poate fi stăpână pe ele. 

lresponsabilitatea priveşte incapacitatea pihica a peroanei atât 
sub raport intelectiv când aceta nu-și poate da seama de semnificaţia 
sociala a acțiunilor sau inacțiunilor ei cat si sub raport volitiv când 
nu-și poate determina si dirija in mod normal voinţă. 

Pentru a duce la înlăturarea caracterului penal al faptei 
săvârşite, starea de iresponsabilitate a făptuitorului trebuie sa exite in 


momentul săvârșirii faptei si sa fie totala. 

Condiţiile stării de iresponsabilitate 

Făptuitorul sa aibă incapacitatea psihica intelectuala si volitiva 
cu privire la acțiunile sau inacțiunile lui. 

Starea de incapacitate psihica sa existe in momentul săvârșirii 
faptei. Este îndeplinită aceasta condiţie si atunci când după săvârșirea 
faptei făptuitorul şi-a recăpătat capacitatea intelectuala si volitiva. 

Nu paote fi considerat in stare de iresponsabilitate cel care și-a 
provocat o astfel de stare ori care a acceptat sa I se provoace o stare de 
inconştienţă. 

Daca in momentul săvârșirii faptei, făptuitorul avea capacitatea 
psiho-fizica intelectuala si volitiva, dar şi-a pierdut-o după săvârșirea 
faptei, aceasta nu va duce la înlăturarea caracterului penal al faptei. 
Incapacitatea psiho-fizica a făptuitorului sa se datoreze alienaţiei 
mintale ori altor cauze. 

Fapta săvârşită in stare de incapacitate psiho-fizica intelectiva 
ori volitiva sa fie prevăzută de legea penala. 

Beţia 

Noţiune 

Beţia reprezintă o stare psiho-fizica anormala a persoanei 
datorata efectelor pe care le au asupra organismului si facultăţilor 
psihice ale persoanei, anumite substanțe excitante ori narcotice 
consumate ori introduse, in corpul sau. 

Substanțele alcoolice ori narcotice introduse in corpul 
persoanei provoacă devieri de la starea normala psiho-fizica a 
acesteia, de la diminuarea pana la anihilarea completa a capacităților 
psiho-fizice intelective si volitive in determinarea atitudinii fata de 
faptele pe care le săvârşeşte in aceasta stare. 

Felurile stării de beţie 

Beţia accidentala, involuntara sau fortuita este beţia in care a 
ajuns o persoana independent de voinţa ei. 

Beția voluntara este starea in care ajunge o persoana care 
consuma voit băuturi alcoolice, ori substanţe al căror efect ebriant il 
cunoste. 

Beţia preordinata sau  premeditata este totdeauna o 
circumstanță agravanta a răspunderii penale deoarece peroana și-a 


provocat anume aceasta stare pentru a avea mai mult curaj in 
săvârşirea faptei ori pentru a o invoca drept scuza a săvârșirii faptei. 

Beţia simpla poate fi deopotrivă si o circumstanţă atenuanta caci 
făptuitorul in momentul când și-a provocat aceasta stare nu avea 
intenţia sa săvârşească o fapta prevăzută de legea penala. 

După gradul de intoxicație cu alcool ori alte substanţe, beţia 
poate fi : completa sau incompleta. 

Beţia completa se caracterizează prin paralizarea aproape 
completa a energiei fizice si întunecare a facultăţilor psihice. In aceasta 
stare persoana este incapabila de a înțelege caracterul acțiunii ori 
inacțiunii sale si de a fi stăpân pe ea. 

Beţia incompleta se caracterizează prin aceea ca intoxicația cu 
alcool ori alte substanțe ebriante este într-o faza incipienta, 
manifestata de regula, prin excitabilitate si impulsivitate. In aceasta 
stare capacitatea persoanei de a înţelege si de a voi nu este abolita, ci 
doar slăbită. 

Condiţiile stării de beţie 

Pentru existenta acestei cauze care înlătura caracterul penal al 
faptei se cer îndeplinite condiţiile: 

e in momentul săvârșirii faptei, făptuitorul, sa se fi găsit in 

stare de beţie produa prin alcool ori alte substanţe 

e starea de beție in care se găsea făptuitorul sa fie accidentala, 

involuntara, fortuita 

e starea de beție sa fi fost completa 

e fapta comisa in aceasta stare de beție accidentala si 

completa sa fie prevăzută de legea penala, caci numai atfel 
își găsesc incidenta dipozitiile art. 9 c.p. 

Efecte juridice 

Fapta săvârșită in stare de beţie accidentala completa nu este 
infracțiune, fiind savarita fara vinovăţie. 

Făptuitorul in momentul săvârșirii faptei, s-a aflat, din cauze 
independente de voința sa in imposibilitatea de a-și da seama de 
acțiunile sau inacțiunile sale si de a fi stăpân pe ele, săvârșind fapta 
fara vinovăţie. 

Când beţia accidentala nu este completa, atunci caracterul penal 
al faptei nu este înlăturat, iar starea de beție poate constitui o 


circumstanță atenuanta. 

Minoritatea făptuitorului 

Minoritatea este starea in care se găseşte făptuitorul minor, care 
in momentul săvârșirii faptei prevăzute de legea penala nu împlinise 
vârsta răspunderii penale. 

Pana la o anumită vârstă minorul este deci, prezumat ca fiind 
lipsit de capacitatea penala deoarece nu are reprezentarea 
semnificației sociale a acțiunilor sau inacțiunilor lui. 

Prin dispoziţiile art. 99 al. 1 din codul penal s-a stabilit ca 
“minorul care nu a îndeplinit vârsta de 14 ani nu raspunde penal”, iar 
in al. 2 al aceluiași articol s-a stabilit ca “minorul care are vârsta intre 
14 si 16 ani raspunde penal numai daca se dovedeşte ca a săvârșit 
fapta cu discernământ.” 

Dovada discernământului in săvârșirea faptei concrete incuba 
acuzării, in favoarea minorului ființând prezumpțţia relativa a lipsei 
dicernamantului. 

Condiţiile stării de minoritate 

Minoritatea făptuitorului înlătura caracterul penal al faptei daca 
sunt îndeplinite condiţiile: 

e sa se săvârșească o fapta prevăzută de legea penala 

e  făptuitorul, la data săvârșirii faptei, sa nu îndeplinească 

condiţiile legale pentru a raspunde penal. 

Eroarea de fapt 

Noţiune si caracterizare 

Eroarea este definita ca “reprezentarea greşită, de către cel ce 
savareste o fapta prevăzută de legea penala, a realității din momentul 
săvârşirii faptei, reprezentare determinata de nerecunoașterea sau 
cunoaşterea greșită a unor data ale realităţii”. 

Felurile erorii 

Eroarea se diferențiază in raport de: obiectul asupra căruia 
poarta; factori care au determinat-o; posibilitatea de evitare si 
întinderea consecinţelor. 

După obiectul asupra căruia poarta se disting: eroarea de fapt si 
eroarea de drept. 

e eroarea de fapt exista atunci când necunoașterea sau 

cunoaterea greșită poarta asupra unor date ale realității 


(stări, situaţii, împrejurări etc) 
eroarea de drept sau de norma consta in nerecunoaşterea 
sau cunoaşterea greșită a unei norme juridice. 


După factorii care determina eroare se disting: 


eroare prin necunoaștere sau ignoranta ce reprezintă o stare 
psihica determinata de regula de lipsa de cultura 

amăgirea sau inducerea in eroare care reprezintă o stare 
psihica provocata de acțiunea de înșelare exercitata de o 
persoana asupra alteia. 


După consecinţele pe care le poate avea, eroarea poate fi: 


eroare esenţială când reprezintă pentru făptuitorul aflat in 
eroare o justificare a activităţii lui si exclude vinovăția 
eroare neesenţială când apare ca o scuza pentru făptuitorul 
aflat in eroare, iar pe planul consecinţelor juridice 
reprezintă o circumstanţă atenuanta. 


Tot in raport cu criteriul de mai sus completat cu cel al 
obiectului asupra căruia poarta se distinge: 


eroare principala când aceasta privește date de fapt 
referitoare la elementele constitutive ale infracțiunii, de 
care depinde însăşi exitenta infracțiunii 

eroare secundara când aceasta priveşte o stare, o situaţie, 
împrejurare ce reprezintă o circumstanţă de săvârşire. 


După posibilitatea de evitare a erorii se disting 


eroare de neiînlăturat sau invincibila când se datorează 
completei necunoașteri a realităţii si care nu ar fi putut fi 
înlăturată oricâtă diligenta ar fi depus făptuitorul 

eroare vincibila sau înlăturabila care ar fi putut fi înlăturată 
daca făptuitorul era mai atent, mai diligent. 


Sub raportul consecințelor juridice se cuvine subliniat ca 
eroarea invincibila înlătura caracterul penal al faptei, iar eroare 
vincibila nu înlătură caracterul penal al faptei afara de cazul când 
faptele sunt incriminate numai daca se săvârşesc cu intenţie. 

Din reglementarea legala se observa ca eroarea poate fi: 


o stare, o situaţie, o împrejurare de fapt de care depinde 
caracterul penal al faptei, caz in care fapta nu are caracter 
penal 


e ocircumstanţă agravanta a infracțiunii, situaţie in care este 
înlăturată aceasta circumstanţă, fapta rămânând infracțiune 
in varianta tip 

Condiţiile erorii de fapt 

Eroarea de fapt înlătura caracterul penal al faptei săvârşite daca 
sunt îndeplinite condiţiile: 

e saseficomiso fapta prevăzută de legea penala 

e in momentl săvârșirii faptei făptuitorul sa nu fi cunoscut 
existenta unor stări, situații sau împrejurări de care depinde 
caracterul penal al faptei 

e starea, situaţia sau împrejurarea care nu au fot cunoscute sa 
reprezinte un element constitutiv al infracțiunii ori o 
circumstanţă a acesteia. 

Efectele erorii de fapt 

A. Efectele erorii de fapt când aceasta priveşte un element 
constitutiv al infracțiunii. Eroarea de fapt in cazul faptelor săvârşite cu 
intenţie. daca fapta nu a fost incriminata atunci când este săvârșită cu 
intenţie, cat I atunci când este săvârșită din culpa eroarea de fapt va 
înlătura vinovăția si deci si caracterul penal al faptei si atunci când este 
săvârşită din culpa, numai daca se constata ca eroarea nu este ea însăși 
rezultatul culpei 

Efectele erorii de fapt, asupra circumstanțelor. Si in cazul când 
eroarea de fapt privește o stare, o situaţie, o împrejurare ce constituie 
element de circumstanțţiere, efectele acesteia sunt diferențiate după 
cum fapta este incriminata când este săvârşită cu intenţie, ori din 
culpa, sau numai din culpa. 

Regula este aceeași, eroarea de fapt înlătura agravarea când 
poarta asupra unor circumstanţe de agravare ale unei infracțiuni 
intenționate, iar când poarta asupra unei circumstanţe agravante la o 
infracțiune incriminanta si atunci când este săvârșită din culpa va duce 
la înlăturarea ei numai daca necunoașterea sau cunoașterea greşită a 
stării, situaţiei, împrejurării ce constituie circumstanţă de agravare nu 
este ea însăşi rezultatul culpei. 

FURTUL 

Furtul simplu 

Noţiune si definiţie 


Furtul simplu consta, potrivit alin. 1 al art. 208 c.p.„in luarea 
unui bun mobil din posesia sau detențţia altuia, fara consimțământul 
acestuia, in scopul de a şi-l însuși pe nedrept. 

Obiectul juridic special 

Furtul are ca obiect juridic special relaţiile sociale referitoare la 
posesia si detenția asupra bunurilor mobile. Posesia exercitata de o 
alta persoana decât proprietarul bunului poate fi legitima sau 
nelegitima. 

Posesia legitima este apărată împotriva oricui, chiar si 
împotriva proprietarului, care se face si el vinovat de săvârșirea 
infracțiunii de furt, daca se ia bunul, in condiţiile al. 1 art. 208 c.p., 
deoarece, potrivit al. 3 al aceluiași text, fapta constituie furt chiar daca 
bunul aparține in întregime sau in parte făptuitorului, dar in 
momentul săvârșirii acel bun se găsea in posesia sau detențţia legitima 
a altei persoane. 

Posesia nelegitima este si ea apărată; un bun furat poate 
constitui, la randul sau obiectul material al altui furt. Ocrotirea penala 
si a posesiei nelegitime asupra bunurilor mobile este necesara. 

Prin incriminarea furtului, legiuitorul a urmărit sa ocrotească si 
detenția asupra bunurilor mobile. Desi din punctul de vedere al 
dreptului civil exista deosebiri esenţiale intre posesie si detenție, 
totuși, din punctul de vedere al ocrotirii penale, ele sunt puse pe 
același plan. 

Obiectul material 

Infracțiunea de furt are ca obiect material bunul mobil, aflat in 
posesia sau detenţia altuia, asupra căruia se exercita acțiunea de luare. 

Obiectul material al furtului se caracterizează in primul rand 
prin aceea ca este un bun mobil. Prin “bun mobil” se înțelege bunul 
care poate fi deplasat, transportat dintr-un loc in altul, fara a-și 
modifica valoarea. Bunul mobil poate fi animat sau neanimat. Sunt 
bunuri animate animalele si păsările domestice, precum si 
viețuitoarele care trăiesc in stare naturala, dar se pot afla in stăpânirea 
altei persoane. Neanimate sunt toate celelate bunuri, indiferent de 
starea lor fizica (lichida, solida sau gazoasa). Ne interesează daca 
bunurile mobile sunt principale sau accesorii, divizibile sau 
indivizibile,  fungibile sau  nefungibile,  consumptibile sau 


neconsumptibile. 

Pot constitui obiect material al furtului parti artificiale ale 
organismului uman (de ex. o proteza). Banii si hârtiile de valoare sunt 
considerate bunuri mobile si, in consecință, pot constitui obiectul 
material al furtului. 

Din cerința legii ca bunul sa fie mobil rezulta ca un bun imobil 
nu poate constitui obiectul material al furtului. Cu privire la un 
asemenea bun nu se poate concepe realizarea acțiunii de luare. In 
schimb parti dintr-un asemenea bun, devenite mobile prin detaşare, 
pot constitui obiectul material al infracţiunii. 

Pot constitui obiect material al furtului arborii, recoltele - după 
ce au fost desprinse de pe sol, precum si fructele - după ce au fost 
desprinse de pe tulpini. 

Legea asimilează bunului mobil, in cazul furtului, si orice 
energie care are valoare economica (art. 208 al. 2 c.p.). Pentru a fi 
considerata bun mobil si a putea constitui obiectul material al furtului 
energia, trebuie sa aibă valoare economica, adică trebuie sa fie 
susceptibila de captare si folosire pentru satisfacerea unei trebuinţe a 
omului. In cazul sustragerii de energie electrica prin ruperea sigiliilor 
aplicate pe contoarele electrice, fapta constituie furt calificat (prin 
efracție). 

De asemenea, legea asimilează bunului mobil si înscrisurile (art. 
208 al. 2 c.p.). In lipsa unei precizări legale, prin “înscrisuri” trebuie sa 
înțelegem nu numai acele acte scrise care au valoare probanta, ci si 
orice alte înscrisuri care, având o valoare materiala independenta, fac 
parte din patrimoniul unei persoane, cum sunt manuscrisele, 
memoriile, jurnalele intime, corespondenta etc. 

Daca înscrisul este un act care dovedește pentru dovedirea 
stării civile, legitimare sau identificare, furtul este calificat (art. 209 
ultim al. C.p.). 

Obiectul material al furtului poate fi si un vehicul. In asemenea 
caz furtul poate fi săvârșit fie in scopul însușirii pe nedrept, fie in 
scopul folosirii pe nedrept. Furtul săvârşit in scopul folosirii pe 
nedrept nu poate avea ca obiect material decât un vehicul susceptibil 
de folosire. Vehiculul lipsit de aceasta aptitudine nu poate fi furat decât 
in scopul însușirii pe nedrept. 


Bunul mobil, pentru a putea constitui obiect al furtului, trebuie 
sa se afle, in al doilea rand, in posesia sau detențţia altei persoane decât 
făptuitorul in momentul săvârșirii faptei. Din aceasta cerinţă a legii 
rezulta ca nu poate constitui obiect material al furtului bunul care s-a 
aflat in momentul sustragerii, in posesia sau detenţia făptuitorului. Un 
asemenea bun constituie obiectul material al abuzului de încredere, 
daca făptuitorul si l-a însușit, a dispus de el pe nedrept sau a refuzat 
să-l resituie. De asemenea nici bunul abandonat - adică ieşit din 
posesia persoanei cu voia acesteia, si nici bunul găsit - adică ieșit din 
posesia altei persoane fara voia acesteia, nu pot constitui obiectul 
material al infracţiunii de furt. Însuşirea unui bun abandonat nu poate 
cnstitui infracțiune. In ceea ce priveşte bunul găsit, daca găsitorul nu-l 
preda in termenul prevăzut de lege poate dispune de el ca de un bun 
propriu. 

In cazul furtului, legea punând posesia si detenția asupra 
bunului mobil pe acelaşi plan sub raportul ocrotirii, cerința referitoare 
la aflarea bunului in posesie sau detențţia altuia este îndeplinită, daca, 
in momentul săvârşirii faptei, bunul s-a aflat in stăpânirea de fapt a 
altei persoane decât proprietarul. Nu interesează cine ste proprietarul 
bunului si nici daca persoana de la care a fost luat bunul era sau nu 
titular al vreunui drept de a-l poseda sau deţine. Stăpânirea de fapt nu 
trebuie insa confundata cu simplul contact material pe care o persoana 
il are cu un bun; un asemenea contact nu conferă persoanei nici 
posesia si nici detenţia asupra bunului, iar daca il sustrage, comite tot 
infracțiunea de furt si nu infracțiunea de abuz de încredere sau 
înșelăciune. De ex., comite infracțiunea de furt si nu infracțiunea de 
abuz de încredere, cel care fuge cu un portmoneu pe care cel din fata 
lui I l-a încredințat pentru a scrie pe el sau cel care rugat de păgubaș, in 
sala de așteptare a unei gări, sa aibă grija pentru scurta vreme de o 
valiza, și-o însușeşte fugind cu ea etc. 

Dimpotrivă, întreruperea temporara a contactului material cu 
un bun mobil nu înseamnă pierderea posesiei asupra acelui bun. In 
consecință, săvârşeşte tot infracțiunea de furt si nu infracțiunea de 
însușire a bunului găsit, de ex. acela care îşi însușeşte plicul cu un bilet 
de tren găsit in fata cutiei poştale a blocului in care locuiește, desi pe 
plic era scrisa adresa persoanei vătămate sau acela care-și însușește 


un animal găsit, cu toate ca şi-a dat seama ca acesta nu era pierdut ci 
doar s-a îndepărtat de locuinţa proprietarului. 

Subiectul 

Infracțiunea de furt poate fi săvârşită de orice persoana; legea 

nu cere făptuitorului o calitate speciala. De regula făptuitorul nu are 
niciun drept asupra bunului pe care il ia din posesia sau detenția 
altuia. Infracțiunea de furt exista si atunci când cel care săvârşeşte 
fapta are total, sau in parte, un drept de proprietate asupra bunului. 

Furtul poate fi săvârșit de o singura persoana sau de mai multe 

persoane. Daca fapta a fost săvârșită de doua sau mai multe persoane 
împreună, furtul este calificat (art. 209 lit. a c.p.). 

Tentativa si consumarea 

Tentativa furtului este pedepsita de lege (art. 222 c.p.). Exista 

numerose teorii referitoare la consumarea furtului: 

e teoria potrivit căreia furtul se consuma in momentul când 
făptuitorul apuca, cu mana sau cu instrumentul de care se 
foloseşte, bunul pe care urmăreşte sa și-l însușească pe 
nedrept, indiferent daca a reușit să-l ia si să-l păstreze 

e teoria potrivit căreia consumarea furtului este determinata 
de ridicarea si transportarea bunului in locul unde 
făptuitorul a avut intenţia de a-l depune 

e teoria potrivit căreia furtul se consuma in momentul când 
făptuitorul ridica bunul din locul in care se afla, 
deplasându-l in alt loc 

e teoria potrivit căreia furtul se consuma in momentul luării 
bunului in stăpânirea de fapt a făptuitorului 

e teoria potrivit căreia furtul se consuma in momentul când 
făptuitorul ajunge in situația de a-şi asigura stăpânirea 
asupra bunului. 

Sancţiunea 

Furtul se pedepseşte cu închisoare de la 6 luni la 15 ani. 

Furtul calificat 

1. După cum s-a arătat, furtul este prevăzut in codul penal atât 

in forma simpla cat si in forma calificata. Furtul calificat presupune, ca 
orice forma agravata a unei infracțiuni, realizarea conținutului 
infracțiunii in prezenta uneia dintre împrejurările care ridica gradul de 


pericol social al faptei si care este prevăzută, din aceasta cauza, ca 
circumstanță agravanta. 

2. Furtul săvârşit de doua sau mai multe persoane împreună 
(art. 209 lit. a c.p.). periculozitatea sociala a furtului este determinata, 
in acest caz, de însăși pluritatea făptuitorilor, care da acestora o mai 
mare forță de acţiune, le crează mai mari posibilități de săvârşire si de 
ascundere a infracțiunii, ii face sa acționeze cu mai multa siguranţă si 
îndrăzneală. Pentru existenta agravantei se cere, pe de o parte, ca 
furtul sa fie săvârșit de doua sau mai multe persoane, iar pe de alta 
parte, ca făptuitorii sa fi săvârşit fapta împreună. 

3. Furtul săvârșit de o persoana având asupra sa o arma sau o 
substanță narcotica (art. 209 lit. b c.p.). in aceasta situație furtul este 
calificat deoarece, pe de o parte făptuitorul avan asupra sa o arma sau 
o substanţă narcotica căpăta încredere sporita in reuşita acțiunii sale, 
iar pe de alta parte, deținerea armei sau a substanţei narcotice implica 
pericolul folosirii acestora. Pentru existenta agravantei este suficient 
ca făptuitorul sa fi avut asupra sa arma sau substanța narcotica in 
momentul săvârșirii furtului. 

Furtul calificat prevăzut in art. 209 lit. b c.p. exclude folosirea 
armei sau a substanţei narcotice. Daca făptuitorul foloseşte arma sau 
substanța narcotica fapta constituie tâlhărie si nu furt. Noţiunea de 
"arma" are înțelesul stabilit prin dispoziţiile al. 1 al art. 151 c.p. adică 
înțelesul de instrument, piesa sau dispozitiv declarat astfel prin 
dispoziţiile legale. 

4. Furtul săvârșit într-un loc public (art. 209 lit c c.p.). Locurile 
publice oferă condiţii favorabile sustragerii de bunuri. In unele dintre 
aceste locuri exista aglomerații (pieţe, statii). 

Prin "loc public" trebuie sa înțelegem având in vedere 
dispoziţiile art. 152 c.p. orice loca care prin natura sau destinaţia lui 
este in permanenta accesibil publicului precum si orice alt loc in care 
publicul are acces in anumite intervale de timp. 

5. Furtul săvârşit într-un mijloc de transport in comun (art. 209 
lit. d c.p.) Mijloacele de transport in comun, ca si locurile publice oferă 
condiţii favorabile săvârșirii unor furturi; si in mijloacele de transport 
in comun este inevitabila, mai ales la anumite ore, o mare aglomerație 
ceea ce ușurează sustragerea de bunuri. 


Prin "mijloc de transport in comun" se înţelege mijlocul de 
transport care anume aceasta destinație precum si cele care fara a 
avea anume aceasta destinaţie sunt folosite pentru a transporta mai 
multe persoane împreună. 

Pentru aplicarea agravantei este necesar ca bunul sustras sa se 
fi aflat asupra unui pasager sau in spaţiul afectat transportului in 
comun. 

Furtul săvârşit in timpul nopţii (art. 209 lit. e cp.). Furtul 
săvârşit in timpul nopții a fost considerat pe drept cuvânt mai grav 
deoarece noapte oferă împrejurări deosebit de favorabile pentru 
săvârşirea acestei infracțiuni; noaptea datorita întunericului, a scăderii 
atenţiei si a vigilentei oamenilor, care in marea lor majoritate se retrag 
pentru odihna, făptuitorul se poate apropia mai ușor si cu mai puţine 
riscuri de a fi descoperit, de bunul pe care urmăreşte să-l sustragă; de 
asemenea, noaptea datorita întunericului, a liniștii si singurătăţii, 
făptuitorul este mai îndrăzneţ, se simte încurajat sa savraseasca fapta 
existând si pericolul ca el, sa recurgă la folosirea unor mijloace 
violente: in sfârșit, cel ce înţelege sa se folosească de toate aceste 
împrejurări si se dovedește mai periculos, ceea ce impune o mai mare 
severitate din partea legii penale. 

Întrucât legiuitorul a folosit expreia "in timpul nopţii” in sensul 
pe care il are in vorbirea obişnuită, adică in sensul de fenomen natural 
care se manifesta prin lăsarea întunericului cu toate consecințele pe 
care le atrage in mod obiectiv acest fenomen, consideram ca noaptea 
începe in momentul când se crează aceasta ambianta si durează pana 
in momentul când ziua apărând din nou se ridica întunericul si 
încetează condiţiile create de timpul nopții. 

7. Furtul săvârşit in timpul unei calamităţi (art. 209 lit. f c.p.). 
Prin "calamitate" trebuie sa înţelegem ca si in vorbirea obişnuită 
situaţia in care se produce, ca urmare a unui eveniment, o stare de paft 
păgubitoare pentru o colectivitate de persoane. Întrucât legiuitorul se 
refera la săvârșirea furtului in timpul unei calamităţi, aplicarea 
agraventei este necesar ca fapta sa fie săvârşită in perioada de timp 
cuprinsa intre momentul când se produce evenimentul care da naștere 
stării de calamitate si momentul când aceasra stare încetează. 

Furtul săvârşit in timpul unei calamități este mai grav, deoarece 


situația de fapt creata face ca oamenii dominați de necesitatea salvării 
vieții lor sau a altora sa scape din vedere paza bunurilor. 

8. Furtul săvârşit prin efracție, escaladare sau prin folosirea fara 
drept a unei chei adevărate ori a unei chei micinoase (art. 209 lit g. 
c.p.). Circumstanţă care califica furtul se refera in acest caz la mijlocul 
folosit de făptuitor demonstrând din partea acestuia o mai mare 
stăruința in realizarea hotărârii infracționale si deci un grad mai 
ridicat de pericol social. 

Efracția consta in înlăturarea prin violenta a oricărui obiect sau 
dispozitiva care are menirea de a împiedica pătrunderea într-un 
anume loc. Violenta constituie așadar o condiţie absolut necesara 
pentru existenta efracției. Daca înlăturarea obiectului s-a făcut sau a 
dispozitivului ce împiedică pătrunderea s-a făcut in mod firesc fara ca 
făptuitorul sa recurgă la o acțiune violenta, agravanta săvârșirii 
furtului prin efracție nu poate fi reținută. De regula efracția duce la 
distrugerea sau degradarea obiectului sau dispozitivului asupra căruia 
acționează făptuitorul (spargerea geamului, stricarea încuietorii). 
Exsita efracție si atunci când făptuitorul înlătura piedica întâlnită prin 
demontare sau prin orice alta violenta care nu duce la distrugerea sau 
degradarea acesteia (demontarea unei ferestre pentru a intra într-o 
locuință). Efracția poate consta in utilizarea violentei pentru 
înlăturarea dispozitivelor de închidere exterioare ori a unor 
dispozitive de închidere interioare. 

Escaladarea care demonstraza ca si efracția o mai mare 
stăruința a făptuitorului in realizarea hotărârii sale infracționale 
consta in depășirea, trecerea peste anumite obstacole care împiedică 
pătrunderea făptuitorului in locul in care se afla bunul pe care 
urmăreşte să-l sustragă. Dar daca in cazul efracţiei efortul suplimentar 
al făptuitorului se refera la înlăturarea prin violenta a unui obiect sau 
dispozitiv de închidere in cazul escaladării acest efort se refera la 
folosirea forței fizice si a abilității pentru a trece peste un obstacol pe 
care făptuitorul nu-l distruge nici nu-l degradează. Daca trecerea peste 
obstacol nu a necesitat niciun efort suplimentar din partea făptuitorul 
furtul este simpl si nu calificat (trecrea cu piciorul peste un gard de 
mica înălțime). 

Furtul este calificat potrivit art. 209 lit g c.p. si atunci când fapta 


a fost savrasita prin folosirea fara drept adevărate ori a unei chei 
mincinoase. Cheia adevărată este cheia care slujește in mod normal la 
deschiderea dispozitivului de către cel îndreptăţit sa o folosească. Prin 
cheie mincinoasa se înțelege cheia falsa, contrafăcuta sau orice 
instrument cu ajutorul căruia poate fi acționat mecanismul unui 
dispozitiv de închidere fara a fi distrus sau degradat. Pentru existenta 
furtului calificat prevăzut in art. 209 lit. g c.p. este necesar sa sa 
stabilească ca făptuitorul a folosit in mod efectiv unul dintre mijloacele 
sau procedeele indicate in text; in caz de tentativa nu este suficient sa 
se constate ca făptuitorul avea asupra sa instrumente de efracţie, 
mijloace de escaladare sau chei adevărate sau false ci va trebui sa se 
facă dovada ca in încercarea sa de a săvârși furtul el s-a folosit de 
aceste mijloace. 

9. Furtul săvârşit asupra produselor petrolire sau gazelor 
naturale din conducte, depozite si cisterne (art. 209 lit. h cp.). 
circumstanță agravanta se refera la obiectul material al infracțiunii: 
daca in cazul furtului simplu obiectul material al infracțiunii poate fi 
orice bun mobil, in cazul acestui furt calificat, acțiunea de sustragere 
trebuie sa privească produse petrolire sau gaze naturale. 

Gravitatea sporita a furtului săvârșit asupra produselor 
petroliere sau gazelor naturale din conducte, depozite si cisterne este 
determinata pe de o parte de însemnătatea acestor resurse energetice 
iar pe de alta parte, de consecitele pe care la poate aduce săvârșirea 
faptei. 

10. Furtul săvârșit asupra unui bun care face parte din 
patrimoniul cultural (art. 209 lit i cp) Circumstanţă care atribuie 
furtului caracter calificat se refera si de data aceasta la obiectul 
material al infracțiunii; acesta trebuie sa fie un bun care face parte din 
patrimoniul cultural. 

11. Furtul săvârșit de către o persoana mascata, deghizata sau 
travestita (art. 209 lit j cp) Circumstanţă agravanta consta in folosirea 
de către făptuitor a unui anumit procedeu pentru a nu putea fi 
recunoscut. Acest procedeu poate consta in mascare, deghizare sau 
travestire. In cazul mascării făptuitorul își acoperă fata cu o masca 
lăsând descoperiți numai ochii. In cazul deghizării sau travestirii 
făptuitorul își crează o înfăţişare sau se îmbraca in asa fel încât sa nu 


poată fi recunoscut. 

12. Furtul săvârșit asupra unei persoane incapabile de a-şi 
exprima voinţa sau de a se apăra (art. 209 lit k cp) Este incapabila de 
a-şi exprima voința persoana lipsita de aptitudinea de a înţelege si de 
a-şi manifesta conștient voinţa fie datorita vârstei, unei maladii sau 
altor împrejurări: beție, somn hipnotic. Incapabila de a se apăra este 
persoana care nu poate opune rezistenta faptuuitorului datorita unei 
infirmităţi fizice, oboselii fizice, vârstei etc. este necsar ca starea 
persoanei sa nu fie produsa de făptuitor deoarece in caz contrar fapta 
constituie infracțiunea de tâlhărie. De asemenea este necesar ca 
făptuitorul sa fi ştiut in momentul comiterii furtului ca săvârşeşte fapta 
asupra unei persoane incapabile de a-şi exprima voinţa sau de a se 
apăra. Daca făptuitorul a fost in eroare cu privire la aceasta 
împrejurare agravanta nu este aplicabila. 

13. Furtul săvârșit asupra unui act care servește pentru 
dovedirea stării civile, pentru legitimare sau identificare (art. 209 lit j 
cp). Actele care servesc pentru dovedirea stării civile sunt: certificatul 
de naștere, certificatul de căsătorie, copiile notariale ale acestora, iar 
acte care servesc pentru legitimare sau identificare sunt: buletinul de 
identitate, legitimaţia eliberata de organizația sau instituția unde 
funcționează posesorul acesteia. 

Pentru aplicarea agravantei este necesar sa se stabilească ca 
făptuitorul a ştiut in momentul săvârșirii furtului ca sustrage un act 
care serveşte pentru dovedirea stării civile, legitimare sau identificare. 
In consecință, furtul este simplu si nu calificat, de exempl, in cazul in 
care făptuitorul a furat o haina, fara a cunoaște ca in buzunarul 
acesteia se aflau acte de identitate, acte pe care le-a găsit ulterior si 
nici in cazul in care făptuitorul a sustras din buzunarul unei persoane 
o batista in care se găsea o suma de bani si un buletin de identitate, 
deoarece, introducând mana in buzunar si trăgând afara batista, el nu 
a putut avea reprezentarea ca fura un act de identitate, asemenea acte 
neţinându-se in batista. 

14. Furtul care a avut consecințe deosebit de grave (art. 209 alin 
ultim cp) Circumstanţă agravanta consta in aceea ca, prin săvârșirea 
furtului, s-au produs consecinţe deosebit de grave. 

Furtul care a avut consecințe deosebit de grave se pedepsește 


cu închisoare de la 10 la 20 de ani si interzicerea unor drepturi. 

TÂLHĂRIA 

Noţiune si definiţie 

Potrivit textului, tâlhăria consta in furtul săvârșit prin 
întrebuințarea de violente sau amenințări, ori prin punerea victimei in 
stare de inconștiență sau neputinţă de a se apăra, precum si in furtul 
urmat de întrebuințarea unor astfel de mijloace pentru păstrarea 
bunului furat sau pentru înlăturarea urmelor infracțiunii ori pentru ca 
făptuitorul să-și asigure scăparea. 

Obiectul juridic special 

Fiind o infracțiune complexa, tâlhăria are ca obiect material, in 
primul rand, un bun mobil. 

Obiectul juridic principal, care este identic cu cel al furtului, 
consta in relaţiile sociale referitoare la posesia si detenția asupra 
bunurilor mobile. Obiectul juridic secundar consta in relaţiile sociale 
referitoare la viaţă, integritatea corporala sau libertatea persoanei. 

Obiectul material 

Incluzând in conţinutul ei furtul, tâlhăria are ca obiect material, 
in primul rand, un bun mobil. 

Presupunând insa si întrebuințarea de violente, amenințări sau 
a altor mijloace de anihilare a voinţei persoanei, tâlhăria poate avea ca 
obiect material, in al doilea rand, corpul acesteia. Daca tâlhăria are 
totdeauna ca obiect material un bun mobil, in schimb, corpul persoanei 
nu apare ca obiect material al infracțiunii decât in acele cazuri in care 
activitatea secundara se realizează printr-o acțiune exercitata direct 
asupra corpului unei persoane. 

Subiectul 

Legea nu cere subiectului infracțiunii de tâlhărie vreo calitate 
speciala. Aceasta infracțiune poate fi săvârşită de orice persoana. 

Participația penala este posibila atât sub forma coautoratului, 
cat si sub forma instigării sau a complicității. 

In ceea ce priveşte coautoratul, acesta exista si atunci când unii 
dintre participanţi au contribuit direct numai la realizarea actelor de 
violenta sau amenințare, iar alții, numai la sustragerea bunurilor, 
deoarece atât folosirea violentei sau a amenințării cat si sustragerea 
bunurilor, fiind incluse in conținutul tâlhăriei, prin săvârşirea oricăreia 


dintre aceste activități se realizează in parte latura obiectiva a 
infracțiunii. 

Pentru existenta complicității este indiferent daca autorul a 
săvârşit furtul in modaliatea avuta in vedere de complice - sau in alta 
modalitate de realizare a laturii obiective a infracţiunii de tâlhărie - de 
exemplu, prin întrebuințarea violentei, deoarece si inacest din urma 
caz, complicele a stiunt ca autorul va comite o tâlhărie si a vrut sa 
contribuie, prin acte de ajutor, la săvârşirea acestei infracțiuni. 

Latura obiectiva 

In alcătuirea laturii obiective a infracțiunii de tâlhărie intre, 
după cum s-a arătat, doua activităţi strâns legate intre ele, dintre care 
una - furtul - este principala, iar a doua - folosirea violentei sau a 
amenințării, ori punerea victimei in stare de inconștiență sau 
neputinţă de a se apăra - apare, in raport cu cea fintai, ca fiind 
secundara. 

Activitatea principala - furtul - consta si in cazul tâlhăriei in 
luarea bunului mobil din posesia sau detenţia altuia, fara 
consimțământul acestuia, ceea ce implica un act de deposedare si un 
act de imposedare. 

Activitatea secundara se poate realiza prin una dintre 
următoarele acțiuni pe care ;egea le prevede alternativ: a) 
întrebuințarea de violente; b) întrebuințarea de ameninţări; c) 
punerea victimei in stare de inconștiență; d) punerea victimei in 
neputința de a se apăra. 

a) violenta, ca element constitutiv al tâlhăriei a preocupat 
literatura noastră juridica, care a adus precizări in ceea ce privește 
condiţiile pe care trebuie sa le îndeplinească pentru ca fapta sa 
constituie tâlhărie. O prima condiţie este ca ea sa fie săvârșită 
împotriva persoanei. Daca violenta este săvârșită împotriva bunului si 
nu împotriva persoanei, fapta constituie furt si nu tâlhărie. O violenta 
săvârşită împotriva unui bun poate constitui insa, in anumite condiţii, 
o amenințare (distrugerea instalaţiei telefonice pentru ca victima sa nu 
poată apela la ajutor). In asemenea caz, după cum s-a mai arătat, fapta 
constitue tâlhărie, dar in modalitatea întrebuințării de ameninţări si nu 
de violente. Violenta trebuie sa fie efectiva si trebuie sa aibă 
aptitudinea de a înfrânge rezistenta victimei. 


b) ameninţarea consta in orice act prin care se realizează o 
constrângere morala a persoanei. Ca fapta cu incriminare distincta, ea 
este prevăzută in art. 193 cp. Făptuitorul, amenințând victima, o pune 
in situația de anu mai putea lua hotărâri sau întreprinde acţiuni in 
vederea apărării bunului. 

c) punerea victimei in stare de inconștiență presupune aducerea 
in situația de a nu-și da seama, de a nu percepe, prin folosirea unor 
narcotice sau a altor substanţe. 

d) punerea victimei in neputința de a se apăra presupune 
aducerea acesteia in situația de a nu putea folosi posibilitățile de 
apărare pe care altfel le-ar fi putut folosi (de ex. Imobilizarea victimei). 

Latura subiectiva 

Infracțiunea de tâlhărie se săvârşeşte cu intenţie directa; 
făptuitorul îşi da seama si vrea sa săvârșească furtul prin violenta sau 
amenințare ori prin punerea victimei in stare de inconștiență sau 
neputinţă de a se apăra, ori prevede si vrea sa folosească unul dintre 
aceste mijloace pentru păstrarea bunului furat, ştergerea urmelor 
infracțiunii ori pentru a-şi asigura scăparea. 

Tentativa si consumarea 

Infracțiunea de tâlhărie este susceptibila de tentativa, pe care 
legea o sancţionează (art. 222 cp). Ca in cazul oricărei infractini, in 
cazul tâlhăriei exista tentativa atunci când executarea începută a faptei 
a fost întreruptă sau fiind dusa pana la capăt, a rămas fara rezultat, 
datorita unor împrejurări independente de voința făptuitorului. 
Executarea faptei însemnând insa, fata de caracterul complex al 
tâlhăriei, atât executarea acțiunii principale cat si acțiunii secundare, 
in cazul acestei infracțiuni este tentativa, in primul rand, atunci când a 
început executarea furtului prin violenta,a menintare etc, dar aceasta 
executare a fost întreruptă datorita unor împrejurări independente de 
voinţa făptuitorului. 

Tâlhăria se consuma in momentul când executarea activităţii 
principale - furtului - a fost dusa pana la capăt, bineînțeles cu condiția 
ca făptuitorul sa fi folosit violenta, ameninţarea etc. 


Forme agravante 

Potrivit alin. 2 art. 211 cp, tâlhăria este mai grava daca s-a 
săvârşit in următoarele împrejurări: 

a. in timpul nopţii b. într-un loc public sau într-un mijloc de 
transport c. de doua sau mai multe persoane împreună d. de o 
persoana mascata, deghizata sau travestita e. de o persoana având 
asupra sa o arma sau substanța narcotica f. din locuinţa g. a avut 
vreuna din urmările arătate in art. 182. 

Sancţiunea 

Tâlhăria in forma simpka se pedepseşte cu închisoare de la 3 la 
18 ani, iar tâlhăria săvârșită in condiţiile prevăzute in alin. 2 art. 211 
cp se pedepseşte cu închisoare de la 5 la 20 ani. In sfârşit, tâlhăria care 
a produs consecințe deosebit de grave sau a avut ca urmare moartea 
victimei se pedepsește cu închisoare de la 15 la 20 de ani si 
interzicerea unor drepturi. 

NEGLIJENTA IN SERVICIU 

Noţiune si definiţie 

Îndeplinirea corecta a îndatoririlor de serviciu condiționând 
buna desfășurare a activității de serviciu, faptele de încălcare a acestor 
îndatoriri prezintă pericol social si atunci când sunt săvârşite din 
culpa. Astfel, constituie infracțiune de neglijenta in serviciu, art. 249 
cp, încălcarea din culpa, de către un funcționar public, a unei îndatoriri 
de serviciu, prin neîndeplinirea acesteia sau prin îndeplinirea ei 
defectuoasa, daca s-a creat o tulburare însemnată bunului mers al unui 
organ sau instituții de stat ori al unei alte unități din cele prevăzute in 
art. 145 sau o paguba patrimoniului acesteia ori o vătămare 
importanta intereselor legale ale unei persoane. 

Obiectul juridic special 

Infracțiunea de neglijenta in serviciu are ca obiect juridic 
relaţiile sociale referitoare la buna desfășurare a activităţii de serviciu, 
care presupune îndeplinirea corecta si cu conștiinciozitate de către 
funcționarii publici, precum si de către ceilalți funcționări a 
indatorrilor lor de serviciu. 

Subiectul 

Infracțiunea de neglijenta in serviciu nu poate fi săvârșită decât 
de un funcționar public sau de un alt funcționar. 


Latura obiectiva 

Infracțiunea de neglijenta in serviciu consta, sub aspectul laturii 
obiective, in încălcarea unei îndatoriri de serviciu prin neîndeplinirea 
acesteia sau prin îndeplinirea ei defectuoasa, încălcare care a produs 
una din urmările prevăzute in textul legii. 

Prin “îndatorire de serviciu” se înțelege tot ceea ce cade in 
sarcina unui funcționar public sau a altui funcționar, potrivit normelor 
care reglementează serviciul respectiv. 

Latura subiectiva 

Infracțiunea de neglijenta in serviciu presupune, sub aspectul 
laturii subiective, vinovăția făptuitorului sub forma culpei, care poate 
fi simpla sau cu previziune. In cazul culpei simple, făptuitorul nu 
prevede urmarea faptei sale, desi putea si trebuia sa o prevadă, iar in 
cazul culpei cu previziune, el prevede posibilitatea survenirii urmării, 
dar crede fara temei ca aceasta nu se va produce. 

Consumarea 

Neglijenta in serviciu, săvârşindu-se din culpa, nu este 
susceptibila de tentativa. Consumarea infracțiunii are loc in momentul 
in care se produce urmarea periculoasa a faptei. 

Sancţiunea 

Infracțiunea se pedepseşte cu închisoare de la o luna la 2 ani sau 
cu amenda. 

Forma agravata 

Neglijenta in seviciu exista in forma agravata, potrivit alin. 2 art. 
249 cp, daca fapta a avut consecinţe deosebit de grave. După cum s-a 
mai arătat, prin “consecințe deosebit de grave” se înțelege, potrivit art. 
246 cp, o paguba materiala mai mare de 15 milioane lei sau o 
perturbare deosebit de grava a activităţii, cauzata de un organ de stat, 
unei instituţii, regii autonome, societăți comerciale, altei persoane 
juridice ori unei persoane fizice. 

LUAREA DE MITA 

Noţiune si definiţie 

Legiuitorul a incriminat in dispoziţiile art. 254 cp, sub 
denumirea de “luare de mita” fapta funcţionarului care, direct sau 
indirect, pretinde ori primeşte bani sau alte foloase care nu I se cuvin, 
ori accepta promisiunea unor astfel de foloase sau nu o respinge, in 


scopul de a îndeplini, a nu îndeplini ori a întârzia îndeplinirea unui act 
privitor la îndatoririle sale de serviciu, sau in scopul de a face un act 
contrar acestor îndatoriri. 

Obiectul juridic special 

Luarea de mita are ca obiect juridic special, relaţiile sociale 
referitoare la buna desfășurare a activităţii de serviciu, care presupune 
îndeplinirea cu probitate de către funcționarii publici, precum si de 
către ceilalți funcționări a îndatoririlor de serviciu. 

Obiectul material 

Ca si celelalte infracțiuni de serviciu sau in legătură cu serviciul, 
luarea de mita este lipsita, de regula, de un obiect material. Totuși, 
daca acțiunea făptuitorului privește in mod direct un bun, infracțiunea 
are si un asemenea obiect, constând in bunul respectiv (de ex, 
făptuitorul primeşte un bun). Exista opinia ca obiectul material al 
luării de mita este constituit din prestația mituitorului. 

Subiectul 

Subiect al infracțiunii de luare de mita nu poate fi decât un 
funcționar public sau un alt funcționar. Coautoratul este posibil, dar 
pentru existenta acestuia este necesar ca făptuitorul sa aibă calitatea 
speciala ceruta de lege autorului. 

Latura obiectiva 

Luarea de mita are conținuturi alternative; putându-se realiza, 
sub aspectul elementului material, fie printr-o acțiune, fie printr-o 
inacțiune. Acţiunea poate consta in pretinderea sau primirea de bani 
sau alte foloase ce nu I se cuvin făptuitorului, ori in acceptarea 
promisiunii unor astfel de foloase, iar inacțiunea consta in 
nerespectarea de către acesta a unei asemenea promisiuni. A pretinde 
ceva înseamnă a cere ceva, a formula o pretenţie. 

Acţiunea sau inacțiunea făptuitorului trebuie sa fie anterioara 
îndeplinirii, neîndeplinirii etc. a actului pentru a cărui îndeplinire, 
neîndeplinire etc. făptuitorul pretinde sau primeşte bani ori foloase. 
Daca făptuitorul primește bani sau alte foloase după îndeplinirea unui 
act privitor la îndatoririle sale de serviciu si la care era obligat in 
temeiul acestora, fapta nu constituie luare de mita, ci infracțiunea de 
primire de foloase necuvenite (art. 256 cp). 

In sfârșit, fapta constituie tot luare de mita si nu primire de 


foloase necuvenite atunci când funcţionarul primeşte banii sau 
foloasele după îndeplinirea actului, dar pe baza unei înțelegeri 
anterioare. 

Latura subiectiva 

Infracțiunea de luare de mita se săvârşeşte numai cu intenţie 
directa; făptuitorul își da seama, in momentul săvârșirii faptei, ca banii 
sau foloasele pe care le pretinde sau primeşte ori care constituie 
obiectul promisiunii pe care o accepta sau nu o respinge, nu I se cuvin 
si cu toate acestea, el vrea sa le pretindă sau sa le primească ori sa 
accepte sau sa nu respingă promisiunea ce I s-a făcut. 

Consumarea 

Tentativa infracțiunii de luare de mita nu este pedepsita de lege. 
De altefl, in cazul acestei infracțiuni, legiuitorul a pus activităţi care 
constituie activități care constituie un început de executare pe același 
plan cu fapta in forma consumata (de ex. pretinderea in raport cu 
promisiunea banilor sau foloaselor). Infracțiunea se consuma in 
momentul săvârșirii acţiunii sau a inacțiunii incriminante, adică in 
momentul pretinderii sau primirii banilor sau foloaselor necuvenite 
orin in momentul in care făptuitorul accepta ori accepta sau nu 
respinge promisiunea unor asemenea foloase. 

PRIMIREA DE FOLOASE NECUVENITE 

Noţiune si definiţie 

Prin dispoziţiile art. 256 cp, legiuitorul a incriminat, sub 
denumirea “primirea de foloase necuvenite” primirea de către un 
funcționar, direct sau indirect, de bani ori de alte foloase, după ce a 
îndeplinit un act in virtutea funcţiei sale si la care era obligat in 
temeiul acesteia. 

Obiectul juridic special 

Primirea de foloase necuvenite are ca obiect juridic special 
relaţiile sociale referitoare la activitatea de serviciu activitate a cărui 
buna desfășurare presupune îndeplinirea cu corectitudine si probitate 
de către funcționări a îndatoririlor de serviciu. 

Obiectul material 

Desi, de regula, lipsita de obiect material, infracțiunea poate 
avea, in unele cazuri, si un stfel de obiect. 

Subiectul 


Ca si celelalte infracțiuni de serviciu, primirea de foloase 
necuvenite nu poate fi săvârșită decât de un funcționar. Participația 
penala, in cazul acestei infracțiuni, este posibila atât in forma 
coautoratului cat si in forma instigării sau a complicităţii. Pentru 
existenta coautoratului, este necesar ca făptuitorii sa aibă calitatea 
speciala ceruta de lege autorului. 

Latura obiectiva 

Elementul material al infracțiunii consta in acțiunea 
făptuitorului de a primi bani sau alte foloase. Aceasta acțiune trebuie 
sa aibă loc după îndeplinirea de către făptuitori a unui act. Daca 
făptuitorul primeşte bani sau foloasele înainte de îndeplinirea actului, 
fapta constituie infracțiunea de luare de mita si nu infracțiunea de 
primire de foloase necuvenite. 

Latura subiectiva 

Primirea de foloase necuvenite se săvârșeşte cu intenţie directa; 
făptuitorul vrea sa primească banii sau foloasele după îndeplinirea 
actului in virtutea funcției si la care era obligat in temeiul acesteia, 
ştiind ca banii sau foloasele nu I se cuvin. In același timp, făptuitorul 
are reprezentarea ca prin acțiunea sa crează o stare de pericol pentru 
buna desfășurare a activităţii de serviciu, urmare a carei producere o 
dorește. In lipsa intenţiei, fapta nu constituie infracțiune. 

Consumarea 

Infracțiunea de primire de foloase necuvenite este o infracțiune 
momentana; ea se consuma in momentul in care făptuitorul, după 
îndeplinirea actului, primeşte banii sau foloasele. 

Tentativa este posibila, dar legea nu prevede sancţionarea ei. 

Sancţiunea 

Primirea de foloase necuvenite se pedepseşte cu închisoare de 
la 6 luni la 5 ani. 

Potrivit alin. 2 ale art. 256 cp, banii, valorile sau orice alte 
bunuri primite se confisca, iar daca acestea nu se găsesc, condamnatul 
este obligat la plata contraechivalentului in bani. Daca persoanele de la 
care făptuitorul a primit, in cond art. 256 cp, suma de bani a denunțat 
fapta organelor de politie, si acestea au prins in flagrant delict pe 
făptuitor, suma urmează să-l fie restituita. 

TRAFICUL DE INFLUIENTA 


Noţiune si definiţie 

Codul penal incriminează in art. 257, sub denumirea “traficul de 
influienta” primirea ori pretinderea de bani sau alte foloase, ori 
acceptarea de promisiuni, de daruri, direct ori indirect, pentru sine ori 
pentru altul, săvârşită de o persoana care are influienta sau lasă sa se 
creadă ca are influienta asupra unui funcționar pentru a-l determina sa 
facă ori sa nu facă un act ce intra in atribuţiile sale de serviciu. 

Obiectul juridic special 

Traficul de influienta are ca obiect juridic special relaţiile sociale 
referitoare la activitatea de serviciu, activitate a carei buna 
desfășurare este incompatibila cu suspiciunea ca funcționarii pot fi 
influientati, in exercitarea atribuţiilor lor, de persoane care au o 
influienta reala sau presupusa asupra lor. 

Obiectul material 

Infracțiunea este de regula, lipsita de obiect material. Totuși, 
daca făptuitorul primește un bun, exista si un obiect material, 
constând in acel bun. 

Subiectul 

Traficul de influienta, fiind o infracțiune in legătură cu serviciul, 
poate fi săvârșit de orice persoana care îndeplinește condiţiile 
generale cerute de lege subiectului unei infracțiuni. Daca fapta este 
săvârşită de un funcționar, iar aceta are si el atribuţii in legătură cu 
actul pe care urmează să-l îndeplinească funcţionarul de a cărui 
favoare se prevalează, exista un concurs de infracțiuni intre luare de 
mita si trafic de influienta, cu condiţia ca făptuitorul sa fi asigurat 
persoana ca va beneficia si de serviciile care intra in competenta sa. 

La săvârşirea faptei pot participa si alte persoane in calitate de 
instigatori sau complici. Are calitatea de complice - de exemplu - 
persoana prin intermediul căreia autorul primeşte folosul, deoarece 
activitatea acestuia constituia un ajutor dat la comiterea infracțiunii. 
Persoana care cumpără influienta reala sau presupusa a autorului 
infracțiunii nu are calitatea de subiect si prin urmare nu raspunde 
penal. 

Latura obiectiva 

Elementul material al infracțiunii de trafic de influienta consta 
in primirea sau pretinderea de bani sau alte foloase ori in acceptarea 


de promisiuni sau daruri. A primi bani sau alte foloase înseamnă 
preluarea de către făptuitor a unei sume de bani, a unui bun etc., iara 
pretinde bani sau alte foloase înseamnă formularea de către făptuitor, 
in mod expres sau tacit, a cererii ca sa I se dea o suma de bani, un bun 
etc. A accepta promisiuni înseamnă a-ți manifesta acordul cu privire la 
promisiunile făcute sau darurile oferite. 

Fapta, in oricare dintre modalitățile prevăzute de lege, poate fi 
săvârşită direct, adică nemijlocit, de către făptuitor, sau indirect, adică 
printr-o persoana intermediara. 

Pentru existenta infracțiunii este necesar ca făptuitorul sa aibă 
influienta sau sa lase sa se creadă ca are influienta asupra unui 
funcționar. A avea influienta asupra unui funcționar înseamnă a avea 
trecere, a se bucura in mod real de încrederea acelui funcționar, a fi in 
adevăr in raporturi bune cu acesta. 

Pentru existenta infracțiunii de trafic de influienta mai este 
necesar ca făptuitorul sa primească ori sa pretindă banii ori foloasele 
ori sa accepte promisiuni ori darul înainte ca funcţionarul asupra 
căruia are sau a lăsat sa creadă ca are influienta sa fi îndeplinit actul 
care constituie obiectul intervenţiei. 

Latura subiectiva 

Traficul de influienta include in latura sa subiectiva vinovăția 
făptuitorului sub forma intenţiei directe. Aceasta înseamnă ca 
făptuitorul îşi da seama si vrea sa trafice influienta sa reala sau 
presupusa asupra unui funcționar, prevăzând si dorind urmarea faptei 
adică starea de pericol pentru buna desfășurare a activității de 
serviciu. 

Consumarea 

In cazul traficului de influienta, legea nu prevede sancţionarea 
tentativei. 

După cum s-a mai arătat, nu interesează daca făptuitorul a făcut 
sau nu intervenţia, după cum nu interesează daca a fost sau nu efectuat 
actul ce intra in atribuţiile de serviciu ale acelui funcționar. De 
asemenea, este indiferent, in cazul pretinderii sau acceptării folosului, 
daca pretenţia a fost sau nu satisfăcută ori daca promisiunea a fost sau 
nu respectata. 

Sancţiunea 


Traficul de influienta se pedepseşte cu închisoare de la 2 la 10 
ani. 


DREPT PENAL ROMAN 1 

Obiectul dreptului penal 1 

Scopul dreptului penal 1 

Izvoarele dreptului penal 1 

Noţiune 1 

Cadrul izvoarelor dreptului penal 1 

Preliminarii 1 

INFRACŢIUNEA 2 

Noţiunea de infracțiune 2 

Trăsăturile esenţiale ale infracțiunii 3 

Fapta care prezintă pericol social 3 

Fapta săvârşită cu vinovăţie 3 

A. Noţiune 3 

B. Formele vinovăţiei 3 

CAUZELE CARE ÎNLĂTURA CARACTERUL PENAL AL FAPTEI 
PRIN ÎNLĂTURAREA VINOVĂȚIEI 4 

LEGITIMA APĂRARE 4 

Noţiune si caracterizare 4 

Condiţiile legitimei apărări 5 

A. Condiţiile atacului. 5 

B. Condiţiile apărării. 6 

C. Depăşirea limitelor legitimei apărări 6 

Efectele legitimei apărări 6 

STAREA DE NECESITATE 7 

Condiţiile stării de necesitate 7 

Condiţii privitoare la pericol 7 

Condiţiile acţiunii de salvare 7 

CONSTRÂNGEREA FIZICA SI CONSTRÂNGEREA MORALA 7 

Constrângerea fizica 7 

Noţiune si caracterizare. 7 

Condiţiile constrângerii fizice 8 

Constrângerea morala 8 

Noţiune si caracterizare 8 


Condiţiile constrângerii morale 8 
CAZUL FORTUIT 8 

Noţiune si caracterizare 8 
Condiţii de existenta 8 
lresponsabilitatea 8 

Noţiune si caracterizare 8 
Condiţiile stării de iresponsabilitate 9 
Beţia 9 

Noţiune 9 

Felurile stării de beţie 9 
Condiţiile stării de beţie 9 

Efecte juridice 9 

Minoritatea făptuitorului 10 
Condiţiile stării de minoritate 10 
Eroarea de fapt 10 

Noţiune si caracterizare 10 
Felurile erorii 10 

Condiţiile erorii de fapt 11 
Efectele erorii de fapt 11 


FURTUL 11 

Furtul simplu 11 

Noţiune si definiţie 11 
Obiectul juridic special 11 
Obiectul material 11 
Subiectul 12 

Tentativa si consumarea 13 
Sancţiunea 13 

Furtul calificat 13 
TÂLHĂRIA 15 

Noţiune si definiţie 15 
Obiectul juridic special 15 
Obiectul material 15 
Subiectul 15 

Latura obiectiva 16 
Latura subiectiva 16 


Tentativa si consumarea 16 
Forme agravante 16 
Sancţiunea 16 
NEGLIJENTA IN SERVICIU 17 
Noţiune si definiție 17 
Obiectul juridic special 17 
Subiectul 17 

Latura obiectiva 17 

Latura subiectiva 17 
Consumarea 17 

Sancţiunea 17 

Forma agravata 17 
LUAREA DE MITA 17 
Noţiune si definiție 17 
Obiectul juridic special 17 
Obiectul material 18 
Subiectul 18 

Latura obiectiva 18 

Latura subiectiva 18 
Consumarea 18 

PRIMIREA DE FOLOASE NECUVENITE 18 
Noţiune si definiție 18 
Obiectul juridic special 18 
Obiectul material 18 
Subiectul 18 

Latura obiectiva 19 

Latura subiectiva 19 
Consumarea 19 

Sancţiunea 19 

TRAFICUL DE INFLUIENTA 19 
Noţiune si definiție 19 
Obiectul juridic special 19 
Obiectul material 19 
Subiectul 19 

Latura obiectiva 19 

Latura subiectiva 20 


Consumarea 20 
Sancţiunea 20 


